钦定古今图书集成/方舆汇编/职方典/第1383卷 > 《马鞍冈》王弘诲
## 钦定古今图书集成/方舆汇编/职方典/第1383卷 > 《马鞍冈》王弘诲

女娲昔补东南天，一卷飞来落九仙。光彩依稀陨房
驷，嵯峨不受秦王鞭。云为车兮风为马，箙勒累累满
天下。行人指点时惊疑，不知谁为历块者。我生好古
更怀奇，吴门练影时瞻驰。不见周家穆王驭，惟疑汉
代牧羊儿。想应地灵毓神骥，九天时奉飞龙御。君不
见圣王有道《河出图》，只今据鞍跃马当谁是。